《游海珠寺谒李忠简公祠 其二》
明代·朱士赞

玉曙词章绝学难，先生千古此登坛。风裁何处霜同肃，权贵于今骨尚寒。

珠寺考钟鸣夜月，越江飞浪障东澜。哲人遗像瞻依在，步武谁弹柱后冠。

作者简介：朱士赞，一作士赞，字少襄，号紫峰，又号十九峰主人。清远人。明神宗万历间诸生。官詹事府主簿。明神宗万历年间与郭棐等结浮邱诗社。民国《清远县志》卷六、清温汝能《粤东诗海》卷三六有传。